cyanic-selkie/wikianc huggingface dataset:
Εταιρεία δολοφόνων
Η συνέχεια
Από τους υπόλοιπους συνεργούς της «Εταιρείας Δολοφόνων», ο Πλατανιώτης, πέθανε μέσα στη φυλακή (στον Κορυδαλλό) και ο Ξανθόπουλος αυτοκτόνησε μέσα στο κελί του. Οι υπόλοιποι αποφυλακίστηκαν στον προβλεπόμενο από τις επιβληθείσες ποινές χρόνο.
Ο επίλογος
Η υπόθεση αυτή αποτέλεσε για την εποχή της δεκαετίας του 1980 πρωτοφανή εγκληματική περίπτωση στα δικαστικά χρονικά της Ελλάδας.
Ήταν ένας συνδυασμός οικονομικού εγκλήματος, οργανωμένου εγκλήματος και εγκλημάτων ακραίας εκδήλωσης βίας κατά συρροή. Το σημαντικότερο στην υπόθεση αυτή ήταν ότι πολλοί εκ των δραστών των ειδεχθών εγκλημάτων ήταν άτομα υψηλού μορφωτικού επιπέδου, γεγονός που τους καθιστούσε πρόσωπα υπεράνω πάσης υποψίας και τους παρείχε, σε συνδυασμό με την κοινωνική τους θέση, περισσότερα όπλα ως προς την τέλεση των εγκλημάτων και αυξημένες άμυνες ως προς τη συγκάλυψή τους για πολλά χρόνια.
Τέλος, το γεγονός ότι την εκτεταμένη παράνομη δράση μιας τόσο μεγάλης και δομημένης εγκληματικής ομάδας, την αποκάλυψε σε πρώτο στάδιο ένας ιδιωτικός αστυνομικός - ερευνητής κι όχι οι Διωκτικές Αρχές, έδωσε μια καλή αφορμή για γόνιμο προβληματισμό ως προς τη βελτίωση του πλαισίου λειτουργίας της Ελληνικής Αστυνομίας.
Σημειώσεις
<references group="Σημ." /> <references group="Παρ. Σημ." />
Παραπομπές
Κατηγορία:Εγκληματικές οργανώσεις Κατηγορία:Εγκλήματα στην Ελλάδα Κατηγορία:Ποινικές υποθέσεις
Ζεύξις (στρατηγός)
Ο Ζεύξις (3ος αιώνας π.Χ.), γιος του Κυνάγου του Μακεδόνα, ήταν στρατηγός και αξιωματούχος του βασιλείου των Σελευκιδών κατά την εποχή του Αντίοχου Γ´ του Μέγα στα τέλη του 3ου αιώνα π.Χ.. Ηγήθηκε της εκστρατείας εναντίον του επαναστάτη Μόλωνα στην Μεσοποταμία, και από το 213 π.Χ. και έπειτα υπηρέτησε ως κυβερνήτης μια από τις επαρχίες στη Μικρά Ασία. Ήταν επίσης ένας από τους στρατηγούς στη μάχη της Μαγνησίας, όπου μετά την ήττα των Σελευκιδών από τους Ρωμαίους ο Ζεύξις πήγε στη Ρώμη για να συνθηκολογήσει.
Εκστρατεία κατά του Μόλωνα
Το 221 π.Χ. αντιμετώπισε τα στρατεύματα του Μόλωνα ο οποίος ήταν ο σατράπης της Μηδίας και είχε επαναστατήσει εναντίον του Αντίοχου, και αρχικά ο Ζεύξις κατάφερε να τον εμποδίσει να διασχίσει τον ποταμό Τίγρη. Ο ίδιος ο Ζεύξις βρισκόταν υπό την εποπτεία του στρατηγού Ξενοίτα, ο οποίος τον είχε ορίσει ως τον διοικητή του στρατοπέδου, πόστο το οποίο κατείχε κατά την μετέπειτα ανεπιτυχή προσπάθεια του να συγκρουστεί με τον Μόλωνα όταν και έγινε πλέον συνολική υποχώρηση.
Κατά τη δεύτερη εκστρατεία των Σελευκιδών εναντίον του Μόλωνα όταν και πλέον ο ίδιος ο Αντίοχος ηγήθηκε της εκστρατείας, ο Ζεύξις τον συμβούλευσε να διασχίσει τον Τίγρη θεωρώντας πως κάτι τέτοιο θα είχε στρατηγικά πλεονεκτήματα, σε αντίθεση με την πρόταση του στρατηγού Ερμεία ο οποίος ήταν ένας από τους ισχυρότερους στρατηγούς του Αντίοχου και είχε προτείνει ο στρατός να κατευθυνθεί κατά μήκος του ποταμού και να τον διασχίσει αρκετά αργότερα. Όταν επήλθε η σύγκρουση κατά τη μάχη της Απολλωνιάτιδος η οποία κατέληξε νικηφόρα για τον Αντίοχο, ο Ζεύξις διοικούσε την αριστερή πτέρυγα. Πήρε επίσης μέρος σε ένα κύριο σημείο της πολιορκίας της Σελεύκειας επί του Τίγρη.
Συγκρούσεις με τους Ρωμαίους
Κατά τα επόμενα χρόνια ο Ζεύξις φαίνεται να είχε κερδίσει την ιδιαίτερη εύνοια του Αντίοχου, διατηρούσε στενές σχέσεις μαζί του και αναφέρεται πως τον αποκαλούσε πατέρα. Αργότερα ο Ζεύξις έγινε ο κυβερνήτης της Λυδίας, όπου το χειμώνα του 201-200 π.Χ. ο Φίλιππος Ε´ της Μακεδονίας κατά τον πόλεμο του με τον Άτταλο Β´ της Περγάμου, σύμμαχο των Ρωμαίων κατά τον Δεύτερο Μακεδονικό Πόλεμο, ζήτησε από τον Ζεύξι να του αποσταλούν προμήθειες σιταριού. Διασώζονται επίσης αρκετές επιγραφές όπου ο Ζεύξις αναφέρεται ως αντιβασιλέας στη Μικρά Ασία.
Μια δεκαετία αργότερα, το 190 π.Χ. κατά την μάχη της Μαγνησίας εναντίον των Ρωμαίων, ο Ζεύξις ήταν ένας από τους διοικητές του κέντρου, και μετά την ήττα των Σελευκιδών εστάλη ως ένας από τους αντιπροσώπους στη Ρώμη για να διαπραγματευτεί ειρηνευτική συμφωνία με τους Σκιπίωνα Αφρικανό και Σκιπίωνα Ασιατικό. Ωστόσο οι Σελευκίδες ήταν πλέον πολύ αποδυναμωμένοι από τις επιχειρήσεις του Ρωμαίου πραίτωρα Βούλσου ώστε η αντιπροσωπεία δεν μπορούσε παρά να αποδεχτεί την ευνοϊκή για τους Ρωμαίους οριοθέτηση των συνόρων στην οροσειρά του Ταύρου.
Η τελευταία φορά που αναφέρεται ο Ζεύξις είναι κατά τη συνθήκη της Απάμειας το 188 π.Χ. όπου οι Σελευκίδες έχασαν οριστικά όλες τις κτήσεις τους στη Μικρά Ασία.
Πηγές
Κατηγορία:Αρχαίοι Έλληνες στρατηγοί
Αναστασία Παστουρματζή
Η Αναστασία Παστουρματζή (γεννηθείσα στις 4 Μαΐου 1977) είναι ποδηλάτισσα από την Ελλάδα. Εκπροσώπησε την χώρα στο Παγκόσμιο Πρωτάθλημα Ποδηλασίας σε δρόμο του 2007.
Εξωτερικοί σύνδεσμοι
Κατηγορία:Έλληνες αθλητές της ποδηλασίας
Νικολό Β΄ των Έστε
Ο Νικολό Β΄, ιταλ. Niccolò II, (1338 – 26 Μαρτίου 1388) από τον Οίκο των Έστε, ήταν μαρκήσιος της Φερράρα, της Μόντενα και της Πάρμα (1361-1388).
Βιογραφία
Ήταν ο δεύτερος γιος του Ομπίτσο Γ΄ μαρκήσιου της Φερράρα και της Μόντενα και της τρίτης συζύγου του Λίππα Αριόστι. Αρχικά είχε γεννηθεί εκτός γάμου, αλλά νομιμοποιήθηκε όταν ο πατέρας του νυμφεύτηκε την ερωμένη του Λίππα Αριόστι.
To 1352 απεβίωσε ο πατέρας του και τον διαδέχθηκε ο πρωτότοκος αδελφός του Αλντομπραντίνο Γ΄, που όμως απεβίωσε το 1361. Τον διαδέχθηκε ως μαρκήσιος της Φερράρα, της Μόντενα και της Πάρμα. Συμμάχησε με την Πάδοβα, τη Βερόνα και τη Μάντοβα εναντίον του Μπερναμπό Βισκόντι κυβερνήτη του Μιλάνου. Κατόρθωσε να αποκτήσει και την υποστήριξη του πάπα Ουρβανού Ε΄, μετά από μία συνάντηση μαζί του το 1367 στο Βιτέρμπο.
Κατά την περίοδο εξουσίας του η Φερράρα άρχισε να αποκτά τη φήμη πόλης των Τεχνών. Το 1385, μετά από μία λαϊκή εξέγερση, ανέθεσε στον αρχιτέκτονα και μηχανικό Μπαρτολίνο ντα Νοβάρα την κατασκευή του καστέλλο Εστένσε.
Πηγές
Κατηγορία:Οίκος των Έστε Κατηγορία:Μαρκήσιοι της Φερράρα
Ρησκούπορις Β΄ (Σαπαίων)
Ο Ρησκούπορις Β΄, Rhescuporis II, ήταν βασιλιάς του μισού βασιλείου των Σαπαίων της Θράκης από το 12 έως το 18, διάδοχος τού αδελφού του Ροιμητάλκη Α΄, και για λίγο κυβερνήτης ολόκληρου τού βασιλείου στη συνέχεια, σφετεριζόμενος το άλλο μισό από τον ανιψιό του Κότυ Γ΄ (Σαπαίων), γιο τού Ροιμητάλκη Α΄.
Ήταν γιος τού προγενέστερου βασιλιά της Θράκης Κότυ Γ΄ (Σαπαίων). Αδέλφια του ήταν ο Ροιμητάλκης Α΄ και μία αδελφή, σύζυγο τού Κότυ Ζ΄ (Ασταίων). Ο Ρωμαίος Ιστορικός Τάκιτος περιγράφει τον χαρακτήρα του ως «προδοτικό».
Με το τέλος τού Ροιμητάλκη Α΄, ο αυτοκράτορας Αύγουστος χώρισε τη Θράκη σε δύο χωριστά βασίλεια, το ένα μισό για να κυβερνήσει ο Κότυς Γ΄ και το άλλο μισό για τον Ρησκούπορι Β΄. Ο Τάκιτος αναφέρει ότι ο Κότυς Γ΄ έλαβε τα με καλλιέργειες, εύφορα μέρη, τις περισσότερες κωμοπόλεις και τις περισσότερες ελληνικές πόλεις της Θράκης, ενώ ο Ρησκούπορις Β΄ έλαβε την άγρια και δασώδη μερίδα με εχθρούς στα σύνορά της. Έτσι ο Ρησκούπορις Β΄ ήθελε να προσαρτήσει το βασίλειο τού Κότυος Γ΄, αλλά εμποδιζόταν να το κάνει φοβούμενος τον Αύγουστο. Το τέλος του Αυγούστου το 14 τον ενθάρρυνε και ξεκίνησε προσπάθειες να αποκτήσει το υπόλοιπο της Θράκης, στην αρχή με διαπραγματεύσεις, αλλά στη συνέχεια, όταν ο Κότυς Γ΄ αποδείχθηκε ανθεκτικός, με προδοσία. Προσκαλώντας τον ανιψιό του σε ένα συμπόσιο για να επικυρώσει τάχα μία συνθήκη μεταξύ τους, συνέλαβε και φυλάκισε τον Κότυ Γ΄, αρπάζοντας το βασίλειό του. Ο Κότυς Γ΄ απεβίωσε, ενώ ήταν φυλακισμένος το 18, και θεωρήθηκε ότι αυτοκτόνησε. Η σύζυγος και τα παιδιά του από τη Θράκη κατέφυγαν στην Κύζικο για να γλιτώσουν από τον Ρησκούπορι Β΄.
Ο Ρωμαίος Αυτοκράτορας Τιβέριος ξεκίνησε μία έρευνα για το τέλος τού Κότυος Γ΄, καλώντας τον Ρησκούπορι Β΄ σε δίκη στη Ρωμαϊκή Σύγκλητο. Κάλεσε τη χήρα του Κότυος Γ΄ Αντωνία Τρύφαινα να καταθέσει στη δίκη, κατά την οποία η Αντ. Τρύφαινα κατηγόρησε τον κατηγορούμενο για τη δολοφονία τού συζύγου της. Ο Ρησκούπορις Β΄ κρίθηκε ένοχος και ο Τιβέριος τον έστειλε να ζήσει εξόριστος στην Αλεξάνδρεια της Αιγύπτου. Καθ' οδόν, όταν ο Ρησκούπορις Β΄ προσπάθησε να διαφύγει, σκοτώθηκε από Ρωμαίους στρατιώτες. Ο Τιβέριος επέστρεψε ολόκληρο το Θρακικό Βασίλειο στην Αντ. Τρύφαινα και διόρισε ως συγκυβερνήτη τον Ροιμητάλκη Β΄, το μεγαλύτερο παιδί της με τον Κότυ Γ΄. Όταν αυτός απεβίωσε, ο Τιβέριος επέτρεψε στον γιο τού Ρησκούπορι Β΄ να επιστρέψει στη Θράκη και να βασιλεύσει ως Ροιμητάλκης Γ΄.
Σημειώσεις
Κατηγορία:Βασιλείς των Οδρυσών
Ελισσάβετ Χατζή
Η Ελισσάβετ Χατζή (γεννηθείσα στις 12 Απριλίου 1977) είναι ποδηλάτισσα από την Ελλάδα. Από το 2006 έως το 2012 είχε διάφορες εθνικές διακρίσεις. Εκπροσώπησε το έθνος στο παγκόσμιο πρωτάθλημα σε δρόμο το 2007, καθώς και στο παγκόσμιο πρωτάθλημα ποδηλατοδρομίας σε πίστα το 2010.
Παραπομπές
Κατηγορία:Έλληνες αθλητές της ποδηλασίας
Χαλιμέ Γκιουρμπούζ
Η Χαλιμέ Γκιουρμπούζ (γεννηθείσα στις 19 Μαρτίου 1979) ποδηλάτισσα από την Ελλάδα. Συμμετείχε στην εθνική ομάδα του παγκόσμιου πρωταθλήματος σε δρόμο το 2002.
Παραπομπές
Κατηγορία:Έλληνες αθλητές της ποδηλασίας
Ανδρομάχη Δημητροπούλου
Η Ανδρομάχη Δημητροπούλου (γενν. 12 Οκτωβρίου 1994), γνωστή επαγγελματικά ως Ανδρομάχη, είναι Ελληνίδα τραγουδίστρια.
Γεννήθηκε στο Ζίγκεν της Γερμανίας από Έλληνες γονείς ωστόσο στην ηλικία των 10 ετών μετακόμισε με την οικογένεια της στα Λεχαινά Ηλείας.
Από πολύ μικρή ηλικία είχε παραδοσιακά ακούσματα αφού ο πατέρας της δίδασκε παραδοσιακούς χορούς και ο παππούς της ήταν ψάλτης. Στην συνέχεια πέρασε στο τμήμα γερμανικής φιλολογίας στο Εθνικό και Καποδιστριακό Πανεπιστήμιο Αθηνών, ωστόσο όμως δεν συνέχισε τις σπουδές της αφού η μεγάλη της αγάπη ήταν η μουσική όπου και κυνήγησε το όνειρο της.
Καριέρα
Ξεκίνησε την μουσική της πορεία δουλεύοντας σε μικρά μαγαζιά στην Αθήνα. Στην συνέχεια, το 2015 συμμετείχε στη δεύτερη σεζόν του The Voice of Greece, όπου βρισκόταν στην ομάδα του Μιχάλη Stavento. Το μουσικό της ταξίδι στο show μολονότι σταμάτησε στο 2o live, «άνοιξε η πόρτα» του Νίκου Βέρτη όπου και συνεργάστηκε μαζί του για δύο χρόνια (2015-2017). Στην συνέχεια ακολούθησαν κι άλλες συνεργασίες με Έλληνες καλλιτέχνες, όπως τον Κωνσταντίνο Αργυρό (2017-2019), τον Νίκο Οικονομόπουλο (2019-2020) και τον Θοδωρή Φέρρη(2021).Το διάστημα 2022-2023 βρέθηκε ξανά στο πλευρό του Νίκου Οικονομόπουλου με κάθε τους εμφάνιση να γίνεται sold out. Το δισκογραφικό της ντεμπούτο, έγινε το 2017. Όπου κυκλοφόρησε το πρώτο της single με τίτλο «Το Φεγγάρι» σε στίχους και μουσική του Γιώργου Παπαδόπουλου. Έπειτα ακολούθησε το «Δεν μπορώ» και το «Δεν σε διάλεξα» τα οποία υπογράφει η ίδια σε μουσική και στίχους. Στην συνέχεια το «Να’σουν ψέμα» σε μουσική και στίχους του Βασίλη Κουμεντάκου, το «θαλασσακι» σε συνεργασία με τους Duo Violins όπου αποτελεί διασκευή του παραδοσιακού τραγουδιού. Έπειτα ακολουθούν το «Σ´αγαπώ», το «βάσανο μου» ,το «ELA» , “if you were alone/ στα ματια σου» σε συνεργασία με τον WRS και τέλος το «ματια παιχνιδιάρικα» το οποίο έχει άρωμα Αιγύπτου.
Στις 9 Μαρτίου 2022, ανακοινώθηκε ότι θα εκπροσωπήσει την Κύπρο στον Διαγωνισμό Τραγουδιού Eurovision 2022. με το τραγούδι “Ελα” το οποίο υπογράφει μια παγκόσμια διακεκριμένη ομάδα υπό τον Alex Papakonstantinou ( Fatjon Miftari, Filoreta Raçi, Geraldo Sandell, Robert Uhlmann, Arash, Viktor Svensson, Yll Limani, Eyelar και τον Γιώργο Παπαδόπουλο). Ωστόσο, δεν κατάφερε να προκριθεί στον μεγάλο τελικό.
Έλα
Το "Έλα" είναι ένα τραγούδι που ηχογραφήθηκε και κυκλοφόρησε ως single από την Ελληνίδα τραγουδίστρια Ανδρομάχη. Το τραγούδι στον  στο Τορίνο της Ιταλίας μετά από εσωτερική επιλογή από το ΡΙΚ, τον κυπριακό εθνικό ραδιοτηλεοπτικό φορέα για το Διαγωνισμός τραγουδιού της Eurovision.
Ιστορικό και σύνθεση
Το "Έλα" συντέθηκε από μια μίξη Ελλήνων, Αλβανών, Κοσοβάρων, Ολλανδών, Σουηδών και Ισπανών τραγουδοποιών, αναλυτικότερα από τους Άλεξ Παπακωνσταντίνου, Άρας, Εγιελάρ Μιρζαζαντέχ, Φατιόν Μιφταράι, Φιλορέτα Ράτσι Φίφι, Τζεράλντο Σαντέλλ, Γιώργος Παπαδόπουλος, Ρόμπερτ Ούλμαν, Βίκτορ Σβένσον και Ιλ Λιμάνι. Το "Έλα" περιγράφεται ως ένα έθνικ-ποπ τραγούδι με "σύγχρονη ευρωπαϊκή" παραγωγή που ενσωματώνει βαλκανική ενορχήστρωση, η οποία περιλαμβάνει ελληνικό μπουζούκι και αλβανικό fyell brezi.
Κυκλοφορία
Το τραγούδι κυκλοφόρησε για πρώτη φορά στο ΡΙΚ στο πρόγραμμα της κυπριακής τηλεόρασης Όλα στον Αέρα στις 9 Μαρτίου 2022. Το μουσικό βίντεο για το τραγούδι κυκλοφόρησε στις 10 Μαρτίου 2022, ενώ κυκλοφόρησε σε ψηφιακές πλατφόρμες στις 11 Μαρτίου 2022.
Επιλογή
Τον Σεπτέμβριο του 2021, ο Διευθύνων Σύμβουλος της Panik Records, Γιώργος Αρσενάκος, ισχυρίστηκε ότι η δισκογραφική είχε υπογράψει συμφωνία με το CyBC για τη δημιουργία ενός εθνικού τελικού προκειμένου να επιλεγεί ο Κύπριος συμμετέχων για το 2023. Τον Ιανουάριο του 2022, ανακοινώθηκε ότι υπάρχει ήδη συμφωνία μεταξύ των δύο μερών για την επιλογή του 2022 και ότι η παράσταση της επιλεγμένης πράξης θα ανέβει από τους Marvin Dietmann και Dan Shipton, και οι δύο έχουν προηγούμενη εμπειρία στη Eurovision.
Η Ανδρομάχη Δημητροπούλου, πρώην διαγωνιζόμενη του The Voice of Greece, φημολογήθηκε ότι είναι η επιλεγμένη εκπρόσωπος για την Κύπρο. Το κυπριακό ραδιοφωνικό πρόγραμμα Good Morning Show ανέφερε ότι το όνομα της εθνικής τους εκπροσώπου τελείωνε με -μάχη και επιπλέον η Δημητροπούλου έχει υπογράψει με την Panik Records. Η Δημητροπούλου ανακοινώθηκε επίσημα ως η Κύπρια συμμετέχουσα με το τραγούδι "Έλα" στις 9 Μαρτίου 2022 κατά τη διάρκεια του προγράμματος του ΡΙΚ 1, Όλα στον Αέρα.
Παραπομπές
Κατηγορία:Ελληνίδες τραγουδίστριες Κατηγορία:Διαγωνισμός Τραγουδιού Eurovision 2021 Κατηγορία:Γερμανοί ελληνικής καταγωγής
Αγγελική Κουτσονικολή
Η Αγγελική Κουτσονικολή (2 Ιουνίου 1989 – 5 Ιουλίου 2012) ήταν Ελληνίδα ποδηλάτισσα. Αγωνίστηκε στα παγκόσμια πρωταθλήματα ποδηλασίας σε πίστα του 2010 και 2011. Πέθανε από τροχαίο δυστύχημα.
Παραπομπές
Κατηγορία:Έλληνες αθλητές της ποδηλασίας
Χαρίλαος Δώδος
Ο Χαρίλαος Δώδος (1906 - 29 Αυγούστου 1999), του Δημοσθένη, υπήρξε Έλληνας δικηγόρος και νομάρχης.
Βιογραφικά στοιχεία
Σπούδασε νομικά και άσκησε το δικηγορικό λειτούργημα.
Διορίστηκε Νομάρχης Φλώρινας το 1949 και εργάστηκε για την ανοικοδόμηση του νομού μετά τον εμφύλιο πόλεμο, Έβρου από τον Αύγουστο του 1950 ως το 1955, Ξάνθης από τις 10 Ιουνίου 1964 ως τις 31 Οκτωβρίου 1966 και τέλος, από το 1966 ως το 1967 Γρεβενών. Αποχώρησε λόγω ορίου ηλικίας το 1967. Το 1956 εξελέγη μέλος του πολιτικού συμβουλίου του Κόμματος Αγροτών και Εργαζομένων. Από τον Δεκέμβριο του 1963 ως τον Ιούνιο του 1964 ήταν πρόεδρος του Παγχαλκιδικού Συλλόγου. Πέθανε το 1999 και κηδεύτηκε στη Θεσσαλονίκη.
Πανελλήνιο Πρωτάθλημα Ενόργανης Γυμναστικής 1988
Το Πανελλήνιο Πρωτάθλημα Ενόργανης Γυμναστικής 1988 ήταν η 18η διοργάνωση του Πανελληνίου Πρωταθλήματος Ενόργανης Γυμναστικής, που διεξήχθη από τον Σύνδεσμο Ελληνικών Γυμναστικών Αθλητικών Σωματείων (ΣΕΓΑΣ). Η διοργάνωση πραγματοποιήθηκε στη Νεάπολη.
Στο πρωτάθλημα διεξήχθησαν οι κατηγορίες ανδρών, γυναικών, εφήβων και νεανίδων. Πρωταθλήτρια ομάδα στους άνδρες αναδείχθηκε ο Πρότυπος Α.Γ.Σ. και στις γυναίκες ο Φιλαθλητικός Ο.Γ..
Κάτοχοι μεταλλίων
1986 | 1987 | 1988 | 1989 | 1990
Εξωτερικοί σύνδεσμοι
Κατηγορία:Πανελλήνιο Πρωτάθλημα Ενόργανης Γυμναστικής Κατηγορία:Γυμναστική το 1988
Δήμητρα Πατάπη
Η Δήμητρα Πατάπη (γεννηθείσα στις 3 Φεβρουαρίου 1992) είναι Ελληνίδα ποδηλάτισσα. Αγωνίστηκε στο ομαδικό σπριντ στο παγκόσμιο πρωτάθλημα σε πίστα του 2011.
Παραπομπές
Κατηγορία:Έλληνες αθλητές της ποδηλασίας
Ελένη Κλαπαναρά
Η Ελένη Κλαπαναρά είναι Ελληνίδα ποδηλάτισσα και μέλος της εθνικής ομάδας. Αγωνίστηκε στο παγκόσμιο πρωτάθλημα σε πίστα του 2010.
Παραπομπές
Κατηγορία:Έλληνες αθλητές της ποδηλασίας
ΟΥΕΦΑ Τσάμπιονς Λιγκ 2017–18
Το ΟΥΕΦΑ Τσάμπιονς Λιγκ 2017–18 ήταν η 63η περίοδος της κορυφαίας ευρωπαϊκής διοργάνωσης ποδοσφαίρου ανδρών με διοργανώτρια την ΟΥΕΦΑ και η 26η περίοδος από τότε που μετονομάστηκε σε Τσάμπιονς Λιγκ. Ο τελικός της διοργάνωσης διεξήχθη στο Στάδιο Ολιμπίσκι στο Κίεβο. Η πρωταθλήτρια ομάδα θα εκπροσωπήσει την ΟΥΕΦΑ στο Παγκόσμιο Κύπελλο Συλλόγων 2018 στα Ηνωμένα Αραβικά Εμιράτα και επίσης θα αντιμετωπίσει τον πρωταθλητή του ΟΥΕΦΑ Γιουρόπα Λιγκ 2016–17 στο Ευρωπαϊκό Σούπερ Καπ 2018.
Κατάταξη ομοσπονδιών
Για το ΟΥΕΦΑ Τσάμπιονς Λιγκ 2017-18 οι ομοσπονδίες κατανεμήθηκαν με βάση την επίδοσή τους σε Ευρωπαϊκές διοργανώσεις από την περίοδο 2011–12 έως και την περίοδο 2015–16.
Ομάδες
Μέσα σε παρενθέσεις παρουσιάζονται οι θέσεις που κατέλαβαν οι ομάδες στα εθνικά τους πρωταθλήματα την προηγούμενη σεζόν. Εκτός από τη Μάντσεστερ Γιουνάιτεντ η οποία προκρίθηκε στη φάση των ομίλων ως κάτοχος του τίτλου Γιουρόπα Λιγκ. (ΚΤ: κάτοχος τίτλου Τσάμπιονς Λιγκ, ΓΛ: κάτοχος τίτλου Γιουρόπα Λιγκ).
Γύροι και ημερομηνίες κληρώσεων
Το πρόγραμμα της διοργάνωσης είναι το ακόλουθο:
Δεύτερος προκριματικός γύρος
Οι πρώτοι αγώνες θα διεξαχθούν στις 11 και 12 Ιουλίου, ενώ οι επαναληπτικοί στις 18 και 19 Ιουλίου 2017.
Τρίτος προκριματικός γύρος
Ο τρίτος προκριματικός γύρος χωρίστηκε σε δύο σκέλη: ένα για τους "Πρωταθλητές" και ένα για τους "Μη-Πρωταθλητές". Οι ηττημένες ομάδες λαμβάνουν μέρος στα Πλέι Οφ του ΟΥΕΦΑ Γιουρόπα Λιγκ 2017-18.
Η κλήρωση για τον 3ο προκριματικό γύρο πραγματοποιήθηκε στις 14 Ιουλίου 2017. Οι πρώτοι αγώνες διεξήχθησαν στις 25 και 26 Ιουλίου, ενώ οι επαναληπτικοί στις 1 και 2 Αυγούστου 2017.
!colspan="6"|Πρωταθλητές
!colspan="6"|Μη Πρωταθλητές
Γύρος πλέι-οφ
Ο γύρος των πλέι-οφ χωρίστηκε επίσης σε δύο σκέλη: ένα για τους πρωταθλητές κι ένα για τους μη πρωταθλητές. Οι ηττημένες ομάδες λαμβάνουν μέρος στη φάση των ομίλων του ΟΥΕΦΑ Γιουρόπα Λιγκ 2017-18.
Η κλήρωση για τα πλέι-οφ πραγματοποιήθηκε στις 4 Αυγούστου 2017. Οι πρώτοι αγώνες θα διεξαχθούν στις 15 και 16 Αυγούστου, ενώ οι επαναληπτικοί στις 22 και 23 Αυγούστου 2017.
!colspan=6|Πρωταθλητές
!colspan=6|Μη Πρωταθλητές
Φάση ομίλων
Η κλήρωση για τους ομίλους του Τσάμπιονς Λιγκ πραγματοποιήθηκε στις 24 Αυγούστου 2017.
Φάση των 16
Η κλήρωση της φάσης των 16 έγινε στις 11 Δεκεμβρίου του 2017.
Προημιτελική φάση
Η κλήρωση των προημιτελικών έγινε την Παρασκευή 16 Μαρτίου 2018 στις 13:00 (EET).
Ημιτελική φάση
Η κλήρωση των ημιτελικών έγινε στις 13 Απριλίου 2018 στις 12:00 (ΕΕΤ).
Οι πρώτοι αγώνες θα διεξαχθούν στις 24 και 25 Απριλίου και οι δεύτεροι στις 1 και 2 Μαΐου 2018.
Τελικός
Ο τελικός της διοργάνωσης διεξήχθη στο Ολυμπιακό Εθνικό Αθλητικό Κέντρο στο Κίεβο στις 26 Μαΐου 2018.
Δείτε Επίσης
ΟΥΕΦΑ Γιουρόπα Λιγκ 2017-18
Πηγές
Επίσημος Ιστότοπος
Κατηγορία:Κύπελλο Πρωταθλητριών Ευρώπης Κατηγορία:Ποδόσφαιρο το 2017 Κατηγορία:Ποδόσφαιρο το 2018
Άτσο Ι΄ των Έστε
Ο Άτσο Ι΄, ιταλ. Azzo X, (1344 – 1415) από τον Οίκο των Έστε διεκδίκησε τη διαδοχή στη Φερράρα το 1393, χωρίς επιτυχία, από τον τρίτο εξάδελφό του Νικολό Β΄.
Βιογραφία
Δεύτερος γιος του Ομπίτσο Β΄ ήταν ο Αλντομπραντίνο Β΄ και γιος αυτού ο Αλβέρτος. Ο Αλβέρτος το 1383 απέκτησε, από μία μη νόμιμη σχέση του με την Ιζόττα, γιο τον Νικολό Γ΄. Αργότερα ο Αλβέρτος νυμφεύτηκε, αλλά η σύζυγός του απεβίωσε χωρίς απογόνους. Έπειτα νυμφεύτηκε την Ιζόττα, νομιμοποιώντας τον γιο του. Ωστόσο όταν το 1393 απεβίωσε και ο Νικολό Γ΄ τον διαδέχθηκε, ο Άτσο Ι΄ αμφισβήτησε τη διαδοχή με το επιχείρημα ότι είχε γεννηθεί αρχικά νόθος. Ο Νικολό Γ΄ ήταν 10 ετών και επίτροποί του ήταν ο πάπας Βενέδικτος Θ΄ και η Βενετία. Ο Άτσο Ι΄ προσπάθησε να τον δηλητηριάσει και όταν απέτυχε, συγκέντρωσε μία ομάδα μισθοφόρων, που με τη βοήθεια ορισμένων υποτελών των Έστε εισέβαλε στη Φερράρα. Τον απέκρουσε ο Άτσο ντα Καστέλλο και έτσι αποσύρθηκε στη Μόντενα.
Όταν ο Άτσο ντα Καστέλλο απεβίωσε, ο Άτσο Ι΄, με τη βοήθεια του Τζοβάννι ντα Μπαρμπιάνο και ενός στρατού 8.000 ανδρών, προσπάθησε το 1395 να καταλάβει τη Φερράρα. Όμως στη μάχη του Πορτοματζόρε ένας στρατός της Βενετίας τον κατανίκησε και τον αιχμαλώτισε. Αργότερα τον εξόρισαν στην Κρήτη (Candia)· απεβίωσε το 1415 στη Βενετία.
Οικογένεια
Τέκνα του ήταν:
Πηγές
Κατηγορία:Οίκος των Έστε
Κόνραντ Μπέκερ
Ο Κόνραντ Μπέκερ (Conrad Böcker, 1870 – 1936) ήταν Γερμανός αθλητής της γυμναστικής, που αναδείχθηκε Ολυμπιονίκης το 1896 στην Αθήνα.
Ο Μπέκερ είχε ελάχιστη επιτυχία στα ατομικά αγωνίσματα. Δεν κατάφερε να πάρει μετάλλιο σε κανένα από τα αγωνίσματα στα οποία έλαβε μέρος (μονόζυγο. δίζυγο, άλμα, πλάγιος ίππος, κρίκοι).
Ωστόσο, κέρδισε 2 χρυσά μετάλλια στο ομαδικό, σε μονόζυγο και σε δίζυγο, με την ομάδα της Γερμανίας.
Εξωτερικοί σύνδεσμοι
Κατηγορία:Γερμανοί Ολυμπιονίκες Κατηγορία:Γερμανοί αθλητές της γυμναστικής Κατηγορία:Αθλητές της γυμναστικής στους Θερινούς Ολυμπιακούς Αγώνες 1896
Τανγκσάν
Η Τανγκσάν (κινέζικα: 唐山) είναι πόλη της Λαϊκής Δημοκρατίας της Κίνας
Γεωγραφία
Η Τανγκσάν βρίσκεται στην επαρχία Χεμπέι. Είναι η 41η μεγαλύτερη πόλη της χώρας και η δεύτερη μεγαλύτερη πόλη της επαρχίας Χεμπέι και η πόλη είχε πληθυσμό 2.237.317 στην πανκινεζική απογραφή πληθυσμού του 2010. Η πόλη είναι κοντά στην θάλασσα, και είναι σχετικά κοντά στο Πεκίνο, την πρωτεύουσα της χώρας.
Άριος
Άρια ή Άρυα ( Ινδοϊρανικά * arya ) είναι όρος που χρησιμοποιήθηκε αρχικά ως εθνοπολιτισμικός αυτοπροσδιορισμός από τους Ινδο-Ιρανούς στην αρχαιότητα, σε αντίθεση με τους κοντινούς ξένους γνωστούς ως «μη -Aryan' (* an-arya ). Στην αρχαία Ινδία, ο όρος ā́rya χρησιμοποιήθηκε από τους Ινδο-Άριους ομιλητές της Βεδικής περιόδου ως ενδοώνυμο (αυτοονομασία) και σε αναφορά σε μια περιοχή γνωστή ως Āryāvarta («κατοικία των Aryas»), όπου οι Ινδο-Άριοι προέκυψε ο πολιτισμός. Στις γραφές της Avesta, οι αρχαίοι Ιρανοί λαοί χρησιμοποιούσαν παρομοίως τον όρο airya για να αυτοπροσδιοριστούν ως εθνική ομάδα, και σε σχέση με τη μυθική πατρίδα τους, Airyanǝm Vaēǰō («έκταση των Aryas» ή «έκταση των Aryas»). Το στέλεχος αποτελεί επίσης την ετυμολογική πηγή τοπωνυμίων όπως το Iran (* Aryānām ) και το Alania (* Aryāna- ).
Αν και το στέλεχος *arya- μπορεί να είναι πρωτοϊνδοευρωπαϊκής (PIE) προέλευσης, η χρήση του ως εθνοπολιτισμικού αυτοπροσδιορισμού πιστοποιείται μόνο μεταξύ των Ινδο-Ιρανικών λαών και δεν είναι γνωστό εάν οι ομιλητές PIE είχαν έναν όρο να αυτοχαρακτηριστούν ως «Πρωτο-Ινδοευρωπαίοι».Σε κάθε περίπτωση, οι μελετητές επισημαίνουν ότι, ακόμη και στην αρχαιότητα, η ιδέα του να είσαι Άριος ήταν θρησκευτική, πολιτιστική και γλωσσική, όχι φυλετική.
Στη δεκαετία του 1850 ο όρος « Άριος » υιοθετήθηκε ως φυλετική κατηγορία από τον Γάλλο συγγραφέα Arthur de Gobineau, ο οποίος, μέσω των μεταγενέστερων έργων του Houston Stewart Chamberlain, επηρέασε τη ναζιστική φυλετική ιδεολογία. Υπό την κυριαρχία των Ναζί (1933–1945), ο όρος ίσχυε για τους περισσότερους κατοίκους της Γερμανίας, εξαιρουμένων των Εβραίων και των Σλάβων, όπως οι Τσέχοι, οι Πολωνοί ή οι Ρώσοι. Όσοι ταξινομήθηκαν ως «μη Άριοι», ιδιαίτερα οι Εβραίοι, υπέστησαν διακρίσεις πριν υποστούν τη συστηματική μαζική δολοφονία γνωστή ως Ολοκαύτωμα. Οι φρικαλεότητες που διαπράχθηκαν στο όνομα των αριανιστικών ιδεολογιών της υπεροχής οδήγησαν τους ακαδημαϊκούς να αποφεύγουν γενικά τον όρο «Άριος», ο οποίος έχει αντικατασταθεί στις περισσότερες περιπτώσεις από τον όρο « Ινδοϊρανός », αν και ο κλάδος της Νότιας Ασίας είναι ακόμα γνωστός ως « Ινδο-Άριος ». .
Παραπομπές
Κατηγορία:Λευκή υπεροχή Κατηγορία:Ναζιστική προπαγάνδα Κατηγορία:Ρατσισμός Κατηγορία:Ναζιστικές έννοιες Κατηγορία:Εταιρεία της Θούλης
Τζέισον Γκρέιντζερ
Ο Τζέισον Άντονι Γκρέιντζερ Αμόδιο (γεννήθηκε στις 15 Σεπτεμβρίου 1989) είναι Ουρουγουανός επαγγελματίας καλαθοσφαιριστής για την Μπασκόνια του Ισπανικού Πρωταθλήματος και της Ευρωλίγκας. Έχει ύψος 1,89 μέτρων, και βάρος 91 κιλών παίζει τόσο στις θέση τόσο του πόιντ γκαρντ όσο και του σούτινγκ γκαρντ.
Νεανικά επίπεδα
Ο Γκρέιντζερ, με καταγωγή από το Μοντεβιδέο της Ουρουγουάης, έπαιξε στις τάξεις νέων του συλλόγου της Ουρουγουάης Κλουμπ Ατλέτικο Κορδόν.
Εστουδιάντες
αριστερά|μικρογραφία|180x180εσ| Ο Γκρέιντζερ παίζοντας με την Εστουδιάντες, το 2013. Τον Δεκέμβριο του 2005, ο Γκρέιντζερ έκανε μία δοκιμή με την ισπανική ομάδα Εστουδιάντες και υπέγραψε μαζί τους το 2006, μόλις στα 16.
Το καλοκαίρι του 2007 συμμετείχε στο στάδιο προετοιμασίας του Μπάσκετ Χωρίς Σύνορα Αμερικής και επιλέχθηκε ως ο Πολυτιμότερος Παίχτης (MVP) του προετοιμαστικού σταδίου. Ο Γκρέιντζερ έκανε την επαγγελματική πρώτη εμφάνισή του στην ισπανική 1η κατηγορία κατά τη διάρκεια της περιόδου 2007–08. Κατά τη διάρκεια της 2012–13 της Ισπανικής 1ης Κατηγορίας, είχε κατά μέσο όρο 11 πόντους και 3,4 ασίστ ανά παιχνίδι στη διοργάνωση.
Ουνικάχα
Ο Γκρέιντζερ έπαιξε στο Σάμερ Λιγκ του ΝΒΑ του 2013, τον Ιούλιο του 2013, με την ομάδα του θερινού πρωταθλήματος των Μπόστον Σέλτικς, σημειώνοντας 6 πόντους και 3,6 ασίστ ανά παιχνίδι, σε περίπου 18 λεπτά ανά παιχνίδι, σε 5 αγώνες που έγιναν. Μετά τη λήξη του συμβολαίου του με την Εστουδιάντες, υπέγραψε με την ισπανική ομάδα Ουνικάχα, αργότερα τον ίδιο μήνα, για μία προσφορά που η πρώην ομάδα του δεν μπορούσε να ανταποκριθεί.
Ο Γκρέιντζερ συμμετείχε στο Σάμερ Λιγκ του ΝΒΑ του 2014, τον Ιούλιο του 2014, με την ομάδα του καλοκαιρινού πρωταθλήματος των Κλίβελαντ Καβαλίερς, όπου είχε μέσο όρο 2,3 πόντους και 1 ασίστ ανά αγώνα, σε περίπου 9 λεπτά ανά αγώνα, σε 4 παιχνίδια που έγιναν.
Ο Γκρέιντζερ επιλέχθηκε στην καλύτερη ομάδα του Ισπανικού Πρωταθλήματος της περιόδου 2014–15, αφού επιλέχθηκε ως ένας από τους δύο καλύτερους γκαρντ του πρωταθλήματος, μαζί με τον Σέρχιο Γιουλ. Είχε κατά μέσο όρο 9,7 πόντους, 3,3 ριμπάουντ, 5,2 ασίστ και 1,2 κλεψίματα ανά αγώνα στην κανονική περίοδο του Ισπανικού Πρωταθλήματος. Είχε επίσης βασική συμβολή στην πορεία της ομάδας του στα ημιτελικά των πλέι οφ του πρωταθλήματος.
Εφές Αναντολού
Στις 26 Ιουνίου 2015, ο Γκρέιντζερ υπέγραψε διετές συμβόλαιο με την τουρκική ομάδα Εφές Αναντολού.
Μπασκόνια
Στις 16 Αυγούστου 2017, ο Γκρέιντζερ υπέγραψε τριετές συμβόλαιο με την Μπασκόνια του Ισπανικού Πρωταθλήματος και της Ευρωλίγκας.
Άλμπα Βερολίνου
Την 1η Αυγούστου 2020, υπέγραψε με την Άλμπα Βερολίνου του Γερμανικού Πρωταθλήματος.
Επιστροφή στη Μπασκόνια
Στις 13 Ιουλίου 2021, ο Γκρέιντζερ επέστρεψε επίσημα στη Μπασκόνια, υπογράφοντας διετές συμβόλαιο.
Πορεία στην Εθνική Ομάδα
Ο Γκρέιντζερ θα έπαιζε τελικά με την εθνική ομάδα καλαθοσφαίρισης της Ουρουγουάης στο Νοτιοαμερικανικό Πρωτάθλημα του 2012, όπου είχε μέσο όρο 12,8 πόντους ανά παιχνίδι (3ος στην ομάδα), 5,4 ριμπάουντ ανά παιχνίδι (2ος στην ομάδα) και 3,2 ασίστ ανά παιχνίδι (1ος στην ομάδα). Η ομάδα της Ουρουγουάης τελείωσε την διοργάνωση στην 3η θέση, αφού ηττήθηκε στους ημιτελικούς από την Αργεντινή, παρά τους 26 πόντους, 9 ριμπάουντ και 3 ασίστ του στον αγώνα.
Δεν έπαιξε στο Αμερικανικό Πρωτάθλημα της FIBA του 2013, επικαλούμενος την ανάγκη να πάρει άδεια, προκειμένου να ενσωματωθεί σωστά στη νέα του ομάδα, την Ουνικάχα.
Προσωπική ζωή
Ο Τζέισον Γκρέιντζερ είναι ο γιος του Τζεφ Γκρέιντζερ, ενός Αμερικανού επαγγελματία καλαθοσφαιριστή που γεννήθηκε στο Νιου Τζέρσεϊ, ο οποίος έπαιξε στο Ουρουγουανό Πρωτάθλημα στις αρχές της δεκαετίας του 1980. Έγινε πολίτης της Ουρουγουάης και έπαιξε για την εθνική ομάδα καλαθοσφαίρισης της Ουρουγουάης. Εγκαταστάθηκε στο Μοντεβιδέο της Ουρουγουάης, όπου γεννήθηκε ο Τζέισον.
Εξωτερικοί σύνδεσμοι
Κατηγορία:Ουρουγουανοί ιταλικής καταγωγής Κατηγορία:Σούτινγκ γκαρντ Κατηγορία:Καλαθοσφαιριστές Σάσκι Μπασκόνια Κατηγορία:Πόιντ γκαρντ Κατηγορία:Καλαθοσφαιριστές Πρωταθλήματος Ισπανίας Κατηγορία:Καλαθοσφαιριστές Εστουδιάντες Κατηγορία:Καλαθοσφαιριστές Μάλαγας Κατηγορία:Καλαθοσφαιριστές Εφές Αναντόλου Κατηγορία:Καλαθοσφαιριστές Άλμπα Βερολίνου Κατηγορία:Σελίδες με μη επιθεωρημένες μεταφράσεις
Αντικάλαμος Μεσσηνίας
Ο Αντικάλαμος Καλαμάτας είναι οικισμός της Περιφερειακής Ενότητας Μεσσηνίας, στην Περιφέρεια Πελοποννήσου, με πληθυσμό 515 κατοίκων, σύμφωνα με την Απογραφή του 2011. Διοικητικά είναι έδρα ομώνυμης τοπικής ποινότητας που υπάγεται στη Δημοτική Ενότητα Καλαμάτας, του Δήμου Καλαμάτας.
Τοποθεσία
Ο Αντικάλαμος βρίσκεται σε υψόμετρο 26 μέτρων. Μέχρι το 1867 ονομαζόταν Αΐζαγα και από το 1867 μέχρι το 1940, Αντικάλαμο.
Νοσοκομείο Καλαμάτας
Το Νοσοκομείο Καλαμάτας βρίσκεται στον Αντικάλαμο, σε απόσταση 8 χιλιομέτρων, από την πόλη της Καλαμάτας.
Τ.Ε.Ι. Καλαμάτας
Το πρώην Τ.Ε.Ι. Πελοποννήσου (πρώην Τ.Ε.Ι. Καλαμάτας), που τώρα είναι παράρτημα που ανήκει στο Πανεπιστήμιο Πελοποννήσου, βρίσκεται στον Αντικάλαμο.
Τοπική κοινότητα
Η τοπική κοινότητα Αντικαλάμου είναι χαρακτηρισμένη ως αγροτικός πεδινός οικισμός, με έκταση 4,956 χμ² (2011). Περιλαμβάνει και τον οικισμό Γουλίσματα.
Μπλεόνα
Η Μπλεόνα Τσερέτι (αλβανικά: Bleona Qereti, γεν. 14 Μαΐου 1979) είναι Αλβανίδα και Αμερικανίδα τραγουδίστρια.
Αντικάλαμος Μεσσηνίας
Πληθυσμός
(σε παρένθεση ο πληθυσμός της τοπικής κοινότητας)
Μπλεόνα
Εξωτερικοί σύνδεσμοι
Κατηγορία:Αλβανίδες τραγουδίστριες Κατηγορία:Αμερικανίδες τραγουδίστριες
Αντικάλαμος Μεσσηνίας
Πηγές
Κατηγορία:Χωριά του νομού Μεσσηνίας Κατηγορία:Δήμος Καλαμάτας
Γκέοργκ Χίλμαρ
Ο Γκέοργκ Χίλμαρ (Georg Hillmar, φθινόπωρο του 1876 – πριν το 1936) ήταν Γερμανός αθλητής της γυμναστικής, που αναδείχθηκε χρυσός Ολυμπιονίκης το 1896 στην Αθήνα. Δεν είχε επιτυχία στα ατομικά αγωνίσματα (μονόζυγο. δίζυγο, άλμα, πλάγιος ίππος, κρίκοι). Ωστόσο, κέρδισε 2 χρυσά μετάλλια στο ομαδικό, σε μονόζυγο και σε δίζυγο, με την ομάδα της Γερμανίας. Το επίθετό του γράφεται και Hilmar, όπως φαίνεται και σε μία κάρτα που είχε γράψει ο ίδιος και την είχε στείλει από την Αθήνα. Ο Χίλμαρ ήταν αναπληρωματικός στην ολυμπιακή ομάδα της Γερμανίας και έλαβε μέρος μετά το κενό που δημιουργήθηκε από τον τραυματισμό του Ρίχαρτ Γκάντεμπους. Καθώς δεν κλήθηκε για να τον τιμήσουν στους Ολυμπιακούς Αγώνες του 1936, θεωρείται σχεδόν βέβαιο ότι ο αθλητής πέθανε πριν το 1936.
Εξωτερικοί σύνδεσμοι
Κατηγορία:Γερμανοί Ολυμπιονίκες Κατηγορία:Γερμανοί αθλητές της γυμναστικής Κατηγορία:Αθλητές της γυμναστικής στους Θερινούς Ολυμπιακούς Αγώνες 1896
Ιωάννης Χρυσάφης
Ο Ιωάννης Χρυσάφης (1873, Αθήνα – 12 Οκτωβρίου 1932, Αθήνα) ήταν Έλληνας αθλητής, εκπαιδευτικός και συγγραφέας. Υπήρξε ένας από τους πρώτους εκπαιδευτικούς φυσικής αγωγής στη χώρα και ενθάρρυνε το σχολικό αθλητισμό και όχι τον πρωταθλητισμό. Εκπόνησε την αρχική μετάφραση των κανονισμών για τα περισσότερα ομαδικά αθλήματα που στο μέλλον κατέστησαν δημοφιλή (ποδόσφαιρο, μπάσκετ, βόλεϊ κ.ά) και εισήγαγε στην Ελλάδα το σουηδικό σύστημα γυμναστικής. Μετείχε ενεργά στη διοργάνωση των Ολυμπιακών αγώνων το 1896 της Αθήνας και των Μεσοολυμπιακών του 1906 στην ίδια πόλη. Κατά τους πρώτους, έλαβε επίσης μέρος ως αθλητής και αναδείχθηκε γ΄ νικητής στο ομαδικό του δίζυγου με την ομάδα του Εθνικού Γυμναστικού Συλλόγου της οποίας και ηγείτο, και συναθλητές τους Λούνδρα, Μητρόπουλο, Καρβελά.
Πρώτα χρόνια
Σπούδασε θετικές επιστήμες στη Φυσικομαθηματική Σχολή Αθηνών και πολέμησε κατά την περίοδο των Βαλκανικών Πολέμων. Φοιτητής ακόμα, γνώρισε τον Ιωάννη Φωκιανό και έγινε μαθητής του στο ομώνυμο γυμναστήριο. Τα 1893 και 1894 παρακολούθησε τη σχολή γυμναστών του Πανελλήνιου Γυμναστικού Συλλόγου, με αποτέλεσμα να γίνει ένας από τους πρώτους γυμναστές στην ελληνική εκπαίδευση. Διορίστηκε καθηγητής Φυσικής Αγωγής στο Βαρβάκειο Λύκειο και παράλληλα εργαζόταν ως γυμναστής στον Πανελλήνιο. Εκεί προσπαθούσε να προωθήσει το σουηδικό αντί του γερμανικού συστήματος γυμναστικής.
Μεταρρυθμίσεις
Οι επαναστατικές για την εποχή εκείνη μεταρρυθμίσεις που είχε προτείνει δεν βρήκαν θερμή ανταπόκριση, με αποτέλεσμα ο αθλητής να φύγει από τον Πανελλήνιο και να ενταχθεί στο δυναμικό του Εθνικού ΓΣ. Στη νέα ομάδα θα εφαρμόσει τις μεθόδους του, που προσιδίαζαν με εκείνες της Ευρώπης, ενώ παράλληλα με δική του πρωτοβουλία διοργανώνονται τα Τήνια, το 1895. Την εποχή εκείνη διοργάνωσε τους πρώτους αγώνες για παιδιά και εφήβους, θεσμοθέτησε τους Βαλκανικούς Αγώνες και έγραψε τα πρώτα αθλητικά βιβλία στην Ελλάδα. Το 1896 στους πρώτους Ολυμπιακούς Αγώνες στην Αθήνα ήταν εκ των διοργανωτών και ως αθλητής κατέκτησε το χάλκινο μετάλλιο με την ελληνική ομάδα του δίζυγου (ως επικεφαλής του Εθνικού Γυμναστικού Συλλόγου). Επίσης, προπονεί αθλητές που διακρίθηκαν στους αγώνες, όπως ο Ιωάννης Μητρόπουλος που κέρδισε στους κρίκους. Λίγα χρόνια μετά, πηγαίνει στη Σουηδία για σπουδές και φοιτά στο Γυμναστικό Ινστιτούτο της Στοκχόλμης, για να επιστρέψει το 1902. Εν συνεχεία διδάσκει στη Σχολή Γυμναστών και λαμβάνει μέρος σε πλήθος αθλητικών συνεδρίων, μεταξύ των οποίων και στο ιδρυτικό συνέδριο της Διεθνούς Ομοσπονδίας Στίβου το 1920. Έπειτα από την άνοδο της κυβέρνησης του Βενιζέλου ο Χρυσάφης αναλαμβάνει διαδοχικά επιθεωρητής γυμναστικής, το 1914 γενικός επιθεωρητής και πέντε χρόνια αργότερα βρίσκεται στο τμήμα Σωματικής Αγωγής του Υπουργείου Παιδείας. Υποστήριξε την Εκπαιδευτική Μεταρρύθμιση και αναμόρφωσε τη φυσική αγωγή ως μάθημα στα σχολεία, πετυχαίνοντας την αύξηση των οργανικών θέσεων για γυμναστές στα σχολεία (από 250 σε 500) και τη σύνταξη προγράμματος ίδιου με εκείνου στη Σουηδία. Παράλληλα αναβάθμισε το Διδασκαλείο της Γυμναστικής, καταστώντας την ως "Γυμναστική Ακαδημία", με τη φοίτηση να διαρκεί 3 χρόνια και ανέλαβε επιστημονικός σύμβουλος στην ελληνική αποστολή των Ολυμπιακών Αγώνων του 1920, 1924 και 1928.
Θάνατος
Απεβίωσε ξαφνικά το 1932, σε ηλικία 59 ετών.
Εργογραφία
Μέχρι το 1934 και την έκδοση της πρώτης σχετικής βιβλιογραφίας, ο Χρυσάφης αποτελούσε τον πολυγραφότερο του ελληνικού αθλητικού χώρου με ένα σύνολο που προσέγγιζε τα 20 έργα. Στη μνήμη του, άλλωστε, αφιέρωσε το δικό του πόνημα Ελληνική Γυμναστική Βιβλιογραφία 1829-1934 ο Ευάγγελος Καλφαρέντζος, συνάδελφός του γυμναστής μέσης εκπαίδευσης, εισηγητής του χάντμπολ στη χώρα και επικεφαλής της Διεύθυνσης Σωματικής Αγωγής του Υπουργείου Εθνικής Παιδείας τις δεκαετίες '50 και '60.
Πηγές
Κατηγορία:Έλληνες Ολυμπιονίκες Κατηγορία:Αθλητές της γυμναστικής στους Θερινούς Ολυμπιακούς Αγώνες 1896 Κατηγορία:Έλληνες αθλητές της ενόργανης γυμναστικής Κατηγορία:Αθλητές στίβου Εθνικού ΓΣ Κατηγορία:Αθλητές στίβου Πανελληνίου Κατηγορία:Έλληνες προπονητές Κατηγορία:Προπονητές στίβου Εθνικού ΓΣ Κατηγορία:Προπονητές στίβου Πανελληνίου Κατηγορία:Έλληνες ιστορικοί του αθλητισμού Κατηγορία:Έλληνες γυμναστές
Λογικές πράξεις
Λογικές πράξεις ονομάζονται οι μαθηματικές πράξεις που μπορούν να εφαρμοστούν σε αληθοτιμές, δηλαδή είναι οι πράξεις της άλγεβρας Μπουλ. Με άλλα λόγια λογικές είναι οι πράξεις που αφορούν μεταβλητές που μπορούν να πάρουν μόνο δύο τιμές. Αυτές οι δύο τιμές συνήθως ονομάζονται αληθές και ψευδές.
Υπάρχουν δύο μοναδιαίες λογικές πράξεις, δώδεκα δυαδικές πράξεις και μπορούν να οριστούν και άλλες με περισσότερα ορίσματα. Κάθε μία αντιστοιχεί σε έναν πίνακα αληθείας. Έχει αποδειχθεί ότι και όλες οι λογικές πράξεις μπορούν να συνθεθούν από συγκεκριμένες δυαδικές, όπως την αντίθετη της σύζευξης ή την αντίθετη της διάζευξης.
Οι λογικές πράξεις εκτελούνται συνήθως από ολοκληρωμένα κυκλώματα. Ένα ολοκληρωμένο κύκλωμα που εκτελεί λογικές πράξεις ονομάζεται λογική πύλη.
Μοναδιαίες
Ταυτότητα είναι η μοναδιαία λογική πράξη της οποίας το αποτέλεσμα είναι ίδιο με το όρισμα.
Άρνηση είναι η μοναδιαία λογική πράξη της οποίας το αποτέλεσμα είναι το αντίθετο του ορίσματος. Δεδομένου ότι κάθε μεταβλητή έχει μπορεί να πάρει μόνο δύο τιμές, αν το όρισμα έχει μια τιμή, το αποτέλεσμα έχει την άλλη. Αντιστοιχεί στη λέξη όχι.
Δυαδικές
Σύζευξη είναι η δυαδική λογική πράξη που ισούται με αληθές αν και τα δύο ορίσματα είναι αληθή. Αντιστοιχεί στη λέξη και.
Αποκλειστική διάζευξη είναι η λογική πράξη που ισούται με αληθές αν το ένα όρισμα είναι αληθές και το άλλο ψευδές, ενώ ισούται με ψευδές αν και τα δύο ορίσματα έχουν την ίδια τιμή. Αντιστοιχεί στη φράση ή...ή....
Διάζευξη είναι η δυαδική λογική πράξη που ισούται με αληθές αν τουλάχιστον ένα από τα δύο ορίσματα είναι αληθή. Αντιστοιχεί στη λέξη ή.
Αντίθετο της διάζευξης είναι η λογική πράξη που ισούται με το αντίθετο αποτέλεσμα της διάζευξης.
Ισοδυναμία ως λογική πράξη είναι η λογική πράξη που ισούται με αληθές μόνο αν τα ορίσματα είναι ίσα.
Αντίθετο της σύζευξης είναι η λογική πράξη που ισούται με το αντίθετο του αποτελέσματος της σύζευξης.
Λοιποί πίνακες
Υπάρχουν δύο πίνακες παρόμοιους με τους παραπάνω που δεν αντιστοιχούν σε κάποια λογική μοναδιαί ή δυαδική πράξη, γιατί δεν εξαρτώνται από τις τιμές των ορισμάτων. Αυτοί είναι:
Πηγές
Κατηγορία:Μαθηματική λογική
Connectiva lògica Logisk konnektiv Junktor Logical connective Conectiva lógica Konnektor Eragile logiko fa:رابط‌های منطقی Connecteur logique פעולה בוליאנית Logikai művelet Operator logika Rökaðgerð Connettivo logico 論理演算 논리 연산 Логичка операција Pengoperasi logik Booleaanse operator Funktor zdaniotwórczy Conector logic Логическая операция Výroková spojka Logisk operator ตัวดำเนินการทางตรรกศาสตร์ Логічний сполучник 逻辑运算符
Bristol Buckingham
To Bristol Type 163 Buckingham ήταν βρετανικό δικινητήριο μέσο βομβαρδιστικό του Δευτέρου Παγκοσμίου Πολέμου. Παρήχθη σε πολύ μικρούς αριθμούς και αξιοποιήθηκε κυρίως σαν ταχύ μεταφορικό ή σαν εκπαιδευτικό.
Σχεδιασμός και ανάπτυξη
Το 1939 η Bristol πρότεινε την ανάπτυξη ενός βομβαρδιστικού με βάση το Beaufighter, που θα προωθούνταν από δύο κινητήρες Hercules. Εκείνη την περίοδο ο σχεδιασμός προέβλεπε την προμήθεια μέσων βομβαρδιστικών από τις ΗΠΑ προκειμένου η βρετανική βιομηχανία να μπορέσει να επικεντρωθεί στην ανάπτυξη και την παραγωγή βαρέων τύπων. Παρόλα αυτά είχε ζητηθεί η ανάπτυξη ενός αεροσκάφους αυτής της κλάσης εγχώρια, κατά προτίμηση με βάση κάποιο υπάρχον αεροσκάφος, κάτι που πρακτικά σήμαινε με βάση το Beaufighter ή το Beaufort. Η Bristol ονόμασε αρχικά το νέο αεροσκάφος Bristol Type 161 και αργότερα Type 162 Beaumont. Το Υπουργείο Αεροπορίας ζητούσε βάσει της απαίτησης Β/7/40 την ανάπτυξη ενός μέσου βομβαρδιστικού που θα αντικαθιστούσε το Blenheim. Το Beaumont κάλυπτε τις ανάγκες με αποτέλεσμα να δοθεί στην εταιρεία παραγγελία για την ολοκλήρωση τριών πρωτοτύπων. Η άτρακτος και το ουραίο των αεροσκαφών αυτών προέρχονταν από το Beaufighter ενώ το εμπρόσθιο και το κεντρικό μέρος της ατράκτου ήταν νέας σχεδίασης. Αμυντική προστασία παρείχαν δύο πυργίσκοι πολυβόλων.
Η ανάπτυξη των πρωτοτύπων ξεκίνησε στα τέλη του 1940, όμως λόγω των αλλαγών των απαιτήσεων και της ανάγκης για ανώτερες επιδόσεις κατέστη σύντομα σαφές ότι το Beaumont θα ήταν ανεπαρκές. Προκειμένου να μπορεί το αεροσκάφος να ανταποκριθεί στα νέα δεδομένα η κατασκευάστρια το επανασχεδίασε προκειμένου να μπορεί να χρησιμοποιεί τους κινητήρες Bristol Centaurus. Πλέον το αεροσκάφος, που διέθετε επίσης μεγαλύτερες πτέρυγες, ονομάζονταν Type 163 Buckingham. Διέθετε οπλισμό στο ρύγχος καθώς και σε πυργίσκους στο πάνω και το κάτω μέρος της ατράκτου. Ο πλοηγός/βομβαρδιστής κάθονταν σε κοιλιακή γόνδολα στο μέσο της ατράκτου. Το αεροσκάφος πραγματοποίησε την παρθενική του πτήση στις 4 Φεβρουαρίου 1944 αλλά κατά την διάρκεια των δοκιμών παρουσίασε προβλήματα ευστάθειας με αποτέλεσμα να γίνουν διάφορες αλλαγές, συμπεριλαμβανομένης της τοποθέτησης μεγαλύτερων κάθετων ουραίων.
Επιχειρησιακή ιστορία
Όταν ξεκίνησε η παραγωγή, οι επιχειρησιακές ανάγκες ήταν ήδη διαφορετικές. Τα Buckingham ήταν ακατάλληλα για αποστολές στο θέατρο επιχειρήσεων της Ευρώπης. Τον Ιανουάριο του 1944 αποφασίστηκε να σταλούν σε άλλα μέτωπα προς αντικατάσταση των παλαιότερων Vickers Wellington. Τα αεροσκάφη ήταν προβληματικά ως προς τον χειρισμό με συνέπεια τον Αύγουστο του 1944 να διακοπεί η ανάπτυξή τους. Προκειμένου να μείνουν οι γραμμές παραγωγής ανοικτές, αποφασίστηκε η συνέχιση της κατασκευής τους για ένα διάστημα, αλλά για χρήση σε άλλους ρόλους. Τελικά μόνο 54 ολοκληρώθηκαν ως βομβαρδιστικά, ενώ από τα εναπομείναντα πολλά μετατράπηκαν σε ταχέα μεταφορικά, χωρίς αμυντικό οπλισμό. Η χρήση τους ήταν πολύ περιορισμένη. Άλλα 65 ολοκληρώθηκαν σαν εκπαιδευτικά με την ονομασία Buckmaster και παρέμειναν σε υπηρεσία με την RAF σε αυτό τον ρόλο μέχρι τα μέσα της δεκαετίας του 1950.
Βιβλιογραφία
Buckingham Κατηγορία:Βομβαρδιστικά αεροσκάφη Κατηγορία:Μεταγωγικά αεροσκάφη Κατηγορία:Εμβολοκινητήρια στρατιωτικά αεροσκάφη Κατηγορία:Αεροσκάφη του Β' Παγκοσμίου Πολέμου
Ψωφίδα Αχαΐας
Η Ψωφίδα (επίσημα: Ψωφίς) ή Χόζοβα, όπως ονομαζόταν μέχρι το 1928, είναι μικρός οικισμός της πρώην Επαρχίας Καλαβρύτων του Νομού Αχαΐας. Διοικητικά ανήκει στην Τοπική Κοινότητα Ψωφίδος της Δημοτικής Ενότητας Αροανίας του Δήμου Καλαβρύτων, σύμφωνα με τη διοικητική διαίρεση του Προγράμματος Καλλικράτης που ισχύει στην Ελλάδα από το 2011.
Τοποθεσία
Η Ψωφίδα απέχει 1,5 χλμ. από τα Τριπόταμα, έδρα της Δημοτικής Ενότητας στην οποία ανήκει. Είναι ορεινός οικισμός σε υψόμετρο 590 μέτρων και οι κάτοικοί του ασχολούνται κυρίως με την γεωργία και την κτηνοτροφία. Στην απογραφή του 2011 ο οικισμός βρέθηκε να έχει 32 κατοίκους.
Διοικητική ιστορία
Η Ψωφίδα από το 1835 μέχρι το 1912 ήταν οικισμός του Δήμου Ψωφίδος. Στη συνέχεια με την κατάργηση των Δήμων ορίστηκε έδρα της Κοινότητος Ψωφίδος. Το 1998 με την εφαρμογή της διοικητικής διαίρεσης του σχεδίου "Καποδίστριας" ορίστηκε έδρα του Δήμου Αροανίας έως το 2008 που η έδρα του Δήμου μεταφέρθηκε στον οικισμό Τριπόταμα. Το 2011 βάσει της διοικητικής μεταρρύθμισης "Καλλικράτης" εντάχθηκε στον διευρυμένο Δήμο Καλαβρύτων.
Εξωτερικοί σύνδεσμοι
Κατηγορία:Χωριά του νομού Αχαΐας Κατηγορία:Δήμος Αροανίας Κατηγορία:Δήμος Καλαβρύτων
Εθνική Βιβλιοθήκη της Σλοβακίας
Η Εθνική Βιβλιοθήκη της Σλοβακίας (στα σλοβακικά: Slovenská národná knižnica) είναι σύγχρονο επιστημονικό, πολιτιστικό, ενημερωτικό και εκπαιδευτικό ίδρυμα που εξυπηρετεί όλους τους πολίτες της Σλοβακίας καθώς και χρήστες από το εξωτερικό. Η βιβλιοθήκη συλλέγει, επεξεργάζεται, αποθηκεύει, προστατεύει και καθιστά προσβάσιμα για το κοινό εγχώρια και ξένα σλαβικά έγγραφα (έγγραφα που σχετίζονται με τη Σλοβακία ανά συγγραφέα, γλώσσα, τόπο έκδοσης, θέμα). Οι συλλογές της Εθνικής Βιβλιοθήκης της Σλοβακίας αποτελούνται από 4,9 εκατομμύρια αντικείμενα, 1,7 εκατομμύρια αρχειοθετημένα έγγραφα και χιλιάδες μουσειακά κομμάτια.
Διαχείριση
μικρογραφία| Εθνική βιβλιοθήκη της Σλοβακίας, [[Μάρτιν (Σλοβακία)|Μάρτιν]] μικρογραφία| Εθνική βιβλιοθήκη της Σλοβακίας, Μάρτιν, λεπτομέρεια Η βιβλιοθήκη διαχειρίζεται επίσης μια σειρά από μουσεία. Το Λογοτεχνικό Μουσείο συλλέγει αντικείμενα που σχετίζονται με τη σλοβακική λογοτεχνία, στα οποία παρουσιάζεται η ιστορική εξέλιξη της λογοτεχνίας της χώρας. Το μουσείο συμμετέχει επίσης στην παρουσίαση του Εθνικού Νεκροταφείου, εκθέτοντας μια συλλογή από τάφους εξεχόντων προσωπικοτήτων από τους χώρους του πολιτισμού, της επιστήμης και της κοινωνικής ζωής της χώρας. Το Σλαβικό Μουσείο Αλεξάντρ Σεργκέγεβιτς Πούσκιν, που βρίσκεται στο Μπρότζανι, αφιερωμένο σε έναν από τους μεγαλύτερους Ρώσους ποιητές, τεκμηριώνει τις λογοτεχνικές σχέσεις μεταξύ της σλοβακικής λογοτεχνίας και άλλων σλαβικών λογοτεχνιών. Η βιβλιοθήκη διαχειρίζεται επίσης την ιστορική βιβλιοθήκη της οικογένειας Apponyi, η οποία βρίσκεται στο κάστρο Οπόνιτσε. μικρογραφία| Λογοτεχνικό Μουσείο της βιβλιοθήκης μικρογραφία| Σλαβικό Μουσείο Αλεξάντρ Σεργκέγεβιτς Πούσκιν στο Μπρότζανι μικρογραφία| Η ιστορική βιβλιοθήκη Apponyi (την οποία διαχειρίζεται η Εθνική Βιβλιοθήκη της Σλοβακίας), που βρίσκεται στο κάστρο Οπόνιτσε Η Εθνική Βιβλιοθήκη της Σλοβακίας συντόνισε την ανάπτυξη του δικτύου βιβλιοθηκών της Σλοβακικής Δημοκρατίας και παρέχει τρόπους εκσυγχρονισμού στις υπηρεσίες βιβλιοθήκης και πληροφοριών. Η βιβλιοθήκη συνεργάζεται άμεσα με σλοβακικά και ξένα ιδρύματα για την ανάπτυξη διεθνών έργων. Το 2010, η Εθνική Βιβλιοθήκη της Σλοβακίας ανέλαβε τη διεκπεραίωση του εθνικού έργου Ψηφιακή Βιβλιοθήκη και Ψηφιακό Αρχείο (DIKDA) που συγχρηματοδοτήθηκε από το Ευρωπαϊκό Ταμείο Περιφερειακής Ανάπτυξης. Μέσω του έργου DIKDA η βιβλιοθήκη δημοσιοποιεί ψηφιοποιημένα έργα που προέρχονται από τις συλλογές της.
Αποστολή
Σύμφωνα με τον νόμο υπ. αριθ. 183/2000, όπως αυτός έχει τροποποιηθεί και συμπληρωθεί, η Εθνική Βιβλιοθήκη της Σλοβακίας ιδρύθηκε το 2000 (μέχρι το 2000, η βιβλιοθήκη αποτελούσε τμήμα ενός ιδρύματος με το όνομα Matica slovenská). Η βιβλιοθήκη περιγράφεται ως η "Εθνική Βιβλιοθήκη της Σλοβακικής Δημοκρατίας και το εθνικό πολιτισμικό, ενημερωτικό, επιστημονικό και εκπαιδευτικό ίδρυμα". Η Εθνική Βιβλιοθήκης της Σλοβακίας ιδρύθηκε από το Υπουργείο Πολιτισμού της Σλοβακικής Δημοκρατίας.
Η Εθνική Βιβλιοθήκη της Σλοβακίας:
Υπηρεσίες
Η Εθνική Βιβλιοθήκη της Σλοβακίας παρέχει τις παρακάτω υπηρεσίες στο κτήριο του Μάρτιν ή μέσω διαδικτυακών υπηρεσιών:
Αναγνώστες
Οι κάρτες βιβλιοθήκης της Εθνικής Βιβλιοθήκης της Σλοβακίας είναι διαθέσιμες σε κάθε Σλοβάκο πολίτη, ξεκινώντας από την ηλικία των 15 ετών. Οι μη Σλοβάκοι πολίτες μπορούν επίσης να επωφεληθούν από τις υπηρεσίες της βιβλιοθήκης είτε με δελτίο ταυτότητας, είτε με διαβατήριο ή φοιτητική κάρτα. Οι κάρτες βιβλιοθήκης ισχύουν για ένα έτος.
Βιβλιογραφία
HANAKOVIČ, Štefan. 2013 Dejiny Slovenskej národnej knižnice: historické predpoklady, podmienky jej vzniku a účinkovania do roku 1960: úvahy a svedectvá. Martin: Slovenská národná knižnica, 2013. 331 s. ISBN 9788081490200.
Εξωτερικοί σύνδεσμοι
Κατηγορία:Βιβλιοθήκες στη Σλοβακία Σλο Κατηγορία:Σλοβάκικος πολιτισμός
Apple TV
Το Apple TV είναι ένα ψηφιακό πρόγραμμα αναπαραγωγής πολυμέσων και μια μικροκονσόλα που αναπτύχθηκε από την Apple Inc. Πρόκειται για μια μικρή συσκευή δικτύου και ψυχαγωγίας που μπορεί να λαμβάνει ψηφιακά δεδομένα για οπτικό και ηχητικό περιεχόμενο, όπως μουσική, βίντεο, βιντεοπαιχνίδια ή προβολή οθόνης συγκεκριμένων άλλες συσκευές και αναπαραγωγή της σε συνδεδεμένη τηλεόραση ή άλλη οθόνη βίντεο.
Το Apple TV μπορεί να συνδεθεί με HDMI. Για να το χρησιμοποιήσετε για προβολή, πρέπει να συνδεθεί σε τηλεόραση ευρείας οθόνης βελτιωμένης ευκρίνειας ή υψηλής ευκρίνειας μέσω καλωδίου HDMI. Η συσκευή δεν διαθέτει ενσωματωμένα στοιχεία ελέγχου, μπορεί να ελεγχθεί είτε από ένα τηλεχειριστήριο της Apple είτε από μια συσκευή τηλεχειριστηρίου Siri (η οποία περιλαμβάνεται με το Apple TV) χρησιμοποιώντας τη δυνατότητα υπερύθρων / Bluetooth, είτε από την εφαρμογή Apple TV Remote (που εγκαθιστάται από το App Store) σε πολλές συσκευές Apple που χρησιμοποιούν τη δυνατότητα Wi-Fi, ή από ορισμένους ελεγκτές παιχνιδιών τρίτων μερών και τηλεχειριστήρια υπερύθρων.
Το Apple TV εκτελεί διάφορες εφαρμογές που είναι ήδη προεγκατεστημένες από το λογισμικό συστήματος ή, για μοντέλα που εκτελούν tvOS, που έχουν ληφθεί από το Apple App tvOS της Apple μέσω Wi-Fi. Οι κύριες διαδικτυακές πηγές περιεχομένου για εφαρμογές Apple TV περιλαμβάνουν υπηρεσίες συνδρομής για ροή τηλεόρασης και ταινιών, καλωδιακά και ραδιοφωνικά δίκτυα μέσω TV Everywhere και μεγάλα αθλητικά πρωταθλήματα.